விழாவையொட்டி, பள்ளி மாணவர்களுக்கு 'பறவைகள்' என்ற தலைப்பில் ஓவியப்போட்டிகள் நடத்தப்பட்டன. இதில், அதிரை இமாம் ஷாஃபி மெட்ரிக். மேல்நிலைப்பள்ளி, காதிர் முகைதீன் ஆண்கள் / பெண்கள் மேல்நிலைப்பள்ளிகள், அரசு பெண்கள் மேல்நிலைப்பள்ளி, நடுத்தெரு, மேலத்தெரு, கரையூர் ஆகிய பகுதிகளைச் சேர்ந்த ஊராட்சி ஒன்றிய நடுநிலைப்பள்ளிகள், ஏ.எல் மெட்ரிக். பள்ளி ஆகிய 8 பள்ளிகளைச் சேர்ந்த 329 மாணவ, மாணவிகள் கலந்துகொண்டனர். போட்டியில் முதல் 3 இடங்களை பிடித்த மாணவ, மாணவிகளுக்கு பாராட்டுச் சான்றிதழ், புத்தகங்கள் பரிசாக வழங்கப்பட்டன. விழாவில், சிறப்பு அழைப்பாளராக மாவட்ட வன அலுவலர் (ஓய்வு) மு. அன்பழகன் கலந்துகொண்டு பரிசுகளை வழங்கி பாராட்டுத் தெரிவித்தார்.